દેશમાં નદીઓને પ્રદૂષણ મુકત અને પવિત્ર બનાવાનુ અને નદીઓને જોડવાનું અભિયાન પૂર્‍વ વડા પ્રધાન અટલ બિહારી વાજપેયીએ શરૂ કર્યુ હતુંં, પરંતુ તે અંગે યોગ્ય દિશામાં પ્રયાસો નહીં થતાં આજે પણ દેશની અનેક નદીઓમાં વિવિધ પ્રકારનું પ્રદૂષણ જોવા મળે છે. તેના કારણે નદીઓના અસ્તિત્વ સામે જોખમ ઊભું થઈ રહ્યું છે. આપણા માટે દેશની વિવિધ નદીઓને પ્રદૂષણથી બચાવવાનો પડકાર ઊભો થઈ રહ્યો છે. તેથી હવે એવું લાગી રહ્યું છે કે દેશની નદીઓને પ્રદૂષણથી નહીં બચાવીએ તો આપણું બચવું મુશ્કેલ બની જશે.